אני מבין מדוע הצטרכנו את הנשמה  אני מבין מדוע הצטרכנו לעבור פרוצדורה כה מפרכת בכדי להגיע אל המידע הנמצא בצינור הנשמה, אני מבין את הצורך ב- 4 המפתחות שעלי להשיג, על מנת לפתוח את השער האחרון לכספת הראשית. אני מבין גם את מהות המידע הנכסף והיוקרתי הזורם בצינור הנשמה, ודי לי לדמיין היכן הייתי נמצא- אם הייתי מסתפק בנקודה ק.ג.ה, ללא האפשרות לעבור אתה. אולם כל הבנותיי אלו אינן מספקות לי תהייה עקרונית אחת: ומדוע אני צריך את הגוף? מדוע המתכנת בעל פטנט העל, זיווג את הנשמה עם הגוף? מדוע לא השאיר את הנשמה לבד שתעשה את העבודה ותספק את המידע - ללא האופוזיציה הטבעית בדמות הגוף, החומר?! מדוע מצא לה בן-זוג כה אבסורדי, כה מגושם, כה מוגבל, כה מנוגד לה ולתכונותיה, כה סותר את מהותה... לא היה נכון יותר למצוא לה בן-זוג קרוב לתכונותיה? שיתאים לה... שיתמזג עימה בהרמוניה באופן טבעי?  למה ועל מה היה צריך את החומר? את הגוף?